Държавен вестник, бр. 22, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  22
място на дейност място на стопанска дей­
ност съгласно разпоредбите на тази алинея.
7. Алинея 6 не се прилага, когато лицето, 
което действа в едната договаряща държава 
за предприятие на другата договаряща дър­
жава, извършва стопанска дейност в първата 
договаряща държава като представител с 
независим статут и действа за предприяти­
ето в обичайните граници на тази дейност. 
Когато обаче едно лице действа изцяло или 
почти изцяло за сметка на едно или повече 
предприятия, с които то е тясно свързано, 
това лице не се счита, че е представител с 
независим статут по смисъла на тази алинея 
по отношение на всяко от тези предприятия.
8. За целите на тази Спогодба едно лице е 
тясно свързано с предприятие, ако въз основа 
на всички относими факти и обстоятелства 
едното има контрол върху другото или и двете 
са под контрола на едни и същи лица или 
предприятия. Във всеки случай едно лице 
се счита за тясно свързано с предприятие, 
ако едното притежава, пряко или непряко, 
повече от 50 процента от участието в дру­
гото (или в случаите на дружество, повече 
от 50 процента от съвкупното право на глас 
и стойност на акциите или от участието в 
дружеството) или ако друго лице притежава, 
пряко или непряко, повече от 50 процента 
участие (или в случаите на дружество, повече 
от 50 процента от съвкупното право на глас 
и стойност на акциите или от участието в 
дружеството) в лицето и предприятието.
9. Независимо от предходните разпоредби 
на този член счита се, че застрахователно 
предприятие на едната договаряща държава, 
освен в случаите на презастраховане, има 
място на стопанска дейност в другата дого­
варяща държава, ако то събира премии на 
територията на тази друга договаряща дър­
жава или застрахова рискове, намиращи се 
там, чрез лице, различно от представител с 
независим статут, за което се прилага ал. 6.
10. Обстоятелството, че дружество, което 
е местно лице на едната договаряща дър­
жава, контролира или е контролирано от 
дружество, което е местно лице на другата 
договаряща държава или което извършва 
стопанска дейност в тази друга държава 
(чрез място на стопанска дейност или по 
друг начин), не прави само по себе си което 
и да е от дружествата място на стопанска 
дейност на другото.
Г л а в а  I I I
ОБЛАГАНЕ НА ДОХОДИТЕ
Член 6
Доходи от недвижимо имущество
1. Доходи, получени от местно лице на 
едната договаряща държава от недвижимо 
имущество (включително доходи от селско и 
горско стопанство), намиращо се в другата 
договаряща държава, могат да се облагат с 
данък в тази друга държава.
2. Терминът „недвижимо имущество“ има 
значението, което му придава законодател­
ството на договарящата държава, в която се 
намира въпросното имущество. Терминът 
във всички случаи включва имуществото, 
принадлежащо към недвижимото имуще­
ство, добитък и оборудване, използвани в 
селското и горското стопанство, правата, 
спрямо които се прилагат разпоредбите на 
общото законодателство относно поземле­
ната собственост, плодоползването на не­
движимо имущество, както и правата върху 
променливи или определени по размера си 
плащания, представляващи компенсация за 
разработването или за предоставяне на пра­
вото за разработване на минерални залежи, 
извори и други природни ресурси. Морски 
и речни кораби и самолети не се считат за 
недвижимо имущество. 
3. Разпоредбата на ал. 1 се прилага по 
отношение на доходи, получени от пряко 
използване, отдаване под наем или изпол-
зване под каквато и да е друга форма на 
недвижимо имущество.
4. Разпоредбите на ал. 1 и 3 се прилагат 
също така и по отношение на доходи от не­
движимо имущество на предприятие или на 
доходи от недвижимо имущество, използвано 
за извършването на независими лични услуги. 
Член 7
Печалби от стопанска дейност
1. Печалбите на предприятие на едната 
договаряща държава се облагат само в тази 
държава, освен ако предприятието извърш­
ва стопанска дейност в другата договаряща 
държава чрез място на стопанска дейност, 
намиращо се там. Ако предприятието из­
вършва стопанска дейност по този начин, 
печалбите на предприятието могат да се 
облагат в другата държава, но само такава 
част от тях, каквато е причислима към това 
място на стопанска дейност.
2. Като се има предвид разпоредбата на 
ал. 3, когато предприятие на едната догова­
ряща държава извършва стопанска дейност 
в другата договаряща държава чрез място 
на стопанска дейност, намиращо се там, във 
всяка договаряща държава към това място 
на стопанска дейност ще се причисляват 
печалбите, които то би получило, ако беше 
различно и отделно предприятие, извършва­
що същите или подобни дейности при същите 
или подобни условия и работещо напълно 
независимо от предприятието, на което то 
е място на стопанска дейност.
3. При определянето на печалбите от място 
на стопанска дейност се допуска приспадане 
на разходите, които са извършени за целите на 
мястото на стопанска дейност, включително 
управленските и общите административни